বীরশ্রেষ্ঠ হামিদুর রহমান মিলনায়তন
বীরশ্রেষ্ঠ হামিদুর রহমান মিলনায়তন হলো ইসলামী বিশ্ববিদ্যালয় কুষ্টিয়ার কেন্দ্রীয় মিলনায়তন বা অডিটোরিয়াম। এটি ইসলামী বিশ্ববিদ্যালয়ের ছাত্র-শিক্ষক সাংস্কৃতিক কেন্দ্র (টিএসসিসি) বলেও পরিচিত রয়েছে। মিলনায়তনটি ঝিনাইদহ জেলার ব্যক্তিত্ব বীরশ্রেষ্ঠ হামিদুর রহমানের নামে নামকরণ করা হয়েছে। এটি ২০০০ সালে বিশ্ববিদ্যালয়ের কেন্দ্রীয় মিলনায়তন হিসাবে নির্মাণ করা হয়েছিলো, তখন এই এই মিলনায়তনের নাম ছিলো ইসলামী বিশ্ববিদ্যালয় শিক্ষক-শিক্ষার্থী সাংস্কৃতিক কেন্দ্র (টিএসসিসি)। পরবর্তীতে ২০০১ সালে ও ২০১২ সালে নাম পরিবর্তন করে বর্তমান নামে আসা হয়। এই মিলনায়তনটি বিশ্ববিদ্যালয়ের সাংস্কৃতিক আয়োজন, চলচিত্র উৎসব, নাটিকা পরিবেশনসহ বিভিন্ন অভ্যন্তরীণ আয়োজনে ব্যবহৃত হয়ে থাকে। বর্তমানে এই মিলনায়তনের পরিচালকের দায়িত্ব পালন করছেন অধ্যাপক মিজানুর রহমান।